**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO,**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. BIRŽELIO 30 D. SPRENDIMO NR. V-1547 „DĖL ūkinės veiklos vykdymo SĄLYGŲ“ PAKEITIMO**

2021 m. d. Nr.   
Vilnius

P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimą Nr. V-1547 „Dėl ūkinės veiklos vykdymo sąlygų“:

1. Pakeičiu 1.3.3 papunktį ir jį išdėstau taip:

„1.3.3. užtikrinti, kad uždarose įmonių erdvėse darbuotojai, aptarnaujantys įmonės lankytojus, dėvėtų nosį ir burną dengiančias apsaugos priemones (veido kaukes, respiratorius ar kitas priemones), kurios priglunda prie veido ir visiškai dengia nosį ir burną (toliau – kaukės), išskyrus šio sprendimo 2 punkte numatytas išimtis;“.

1. Pakeičiu 1.4 papunktį ir jį išdėstau taip:

„1.4. užtikrinti, kad darbuotojai uždarose erdvėse esančiose darbo vietose ir bendrose įmonės uždarose erdvėse (koridoriuose, laiptinėse, liftuose ir pan.), taip pat gyvai organizuojamų posėdžių, pasitarimų, susirinkimų metu dėvėtų kaukes, išskyrus šio sprendimo 2 punkte numatytas išimtis;“.

1. Pakeičiu 2 punktą ir jį išdėstau taip:

„2. Įpareigoti vyresnius nei 6 metų įmonės lankytojus ir lankytojus aptarnaujančius įmonės darbuotojus, įmonės darbuotojus uždarose erdvėse esančiose darbo vietose, bendrose įmonės uždarose patalpose (koridoriuose, laiptinėse, liftuose ir pan.), taip pat gyvai organizuojamų posėdžių, pasitarimų, susirinkimų metu, dėvėti kaukes. Šis reikalavimas netaikomas:

2.1. neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį);

2.2. uždarose erdvėse esančiose darbo vietose, kai darbo vietoje (kabinete, patalpoje) dirba vienas darbuotojas;

2.3. TV pranešėjams, laidų vedėjams, atlikėjams, renginių vedėjams ir kitiems asmenims repeticijų, vaizdo, garso įrašų, transliacijų, spaudos konferencijų, interviu metu, kai užtikrinamas saugus atstumas nuo kitų darbuotojų ir (ar) dalyvių, išskyrus kai dėl veiklos pobūdžio to padaryti objektyviai neįmanoma.“

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys